hotchpotch/miracl-hf-unified huggingface dataset:
Just Like You
Just Like You ni albamu ya pili ya mwanamuziki aitwaye Keyshia Cole. Mwanzowe, ilitolewa mnamo 8 Julai 2007, kisha tarehe ikapelekwa mbele hadi 7 Agosti 2007, na hatimaye ikatolewa 25 Septemba 2007. Albamu hii ilichaguliwa kama "Best Contemporary R&B Album" kwenye tuzo ya "50th Annual Grammy Awards" lakini ilishindwa na albamu ya Ne-Yo inayoitwa "Because of You". Mnamo Desemba 2007, albamu hii ilithibitishwa platinum.
Wasanii walioshiriki naye ni kama Missy Elliott, Lil Kim, Too $hort, Amina, Anthony Hamilton, Young Dro, T.I., Chink Santana & Piper.
"Just Like You" ilifika namba 2 kwenye chati ya "Billboard 200", na ikauza nakala 281,419 kwenye wiki yake ya kwanza, zaidi ya mara nne ya mauzo ya albamu iliyopita kwenye wiki ya kwanza. Mnamo 17 Januari 2009, albamu ya "Just Like You" iliuza takriban nakala 1,584,014 nchini Marekani.
Mnamo 27 Novemba 2008, albamu hii ilitolewa nchini Australia na ikaitwa "Just Like You (International Deluxe Version)". Toleo hili ni mchanganyiko wa albamu ya "Just Like You" na "The Way It Is" na pia inahusisha ushirikiano wa Keyshia pamoja nawasanii kama P. Diddy na Sean Paul. Ina nyimbo 16, na kasha lake ni tofauti na toleo la awali. Mnamo 9 Mei 2008, toleo hili jipya ilitolewa nchini Ujerumani, Austria na Uswizi.ref name="international release">
"Source: Amazon.com"
A Different Me
A Different Me ni albamu ya tatu kutoka kwa mwanamuziki: Keyshia Cole, iliyotolewa mnamo 16 Desemba 2008 nchini Marekani. Albamu hii imethibitishwa platinum na "RIAA".
Albamu hii inazingatia upevu wa sauti na maneno ya Keyshia Cole. Cole alieleza kuwa albamu zake za awali zilizingatia machungu yake, lakini sasa amebadilisha mwelekeo na kuwa mwamamke ambayee bado anakomaa na aliye katika harakati ya kujutafuta katika dunia hii.
Andy Kellman wa hutoka "Allmusic" alipatia albamu hii nyota nne juu ya tano.
Jim Farber wa kutoka "Daily News (New York)" pia aliipa nyota nne juu ya tano.
Albamu hii ilifika namba 2 kwenye chati ya "Billboard 200", na kuuza nakala 322,000 kwenye wiki yake ya kwanza. Katika wiki yake ya pili, albamu hii ilishuka hadi namba 7, na kuuza nakala 127,000. Katika wiki ya tatu na ya nne, albamu hii ilibaki kwa namba 7 na kuuza nakala 54,000 kwenye wiki ya tatu na nakala 37,000 kwenye wiki ya nne. Katika wiki yake ya tano, albamu hii ilishuka hadi namba 9, na ikauza nakala 31,000. Kwenye wiki ya sita, albamu hii ilipanda hadi namba sita, na kuuza nakala 31,000. Katika wiki yake ya saba, albamu hiiilishuka hadi namba 8, na kuuza nakala 31,000. Katika wiki yake ya nane, albamu hii ilishuka hadi namba kumi, na kuuza nakala 34,000. Albamu hii imethibitishwa platinum na "RIAA'. Mauzo ya nchini Marekani hadi Novemba 2009 ni takriban nakala 980,000.
Poxi Presha
Poxi Presha (1971 - 2005), jina halisi Prechard Pouka Olang, alikuwa mwanzilishi wa muziki wa aina ya rap nchini Kenya. Alijitokeza katikati ya miaka za tisaini na miziki wa hip hop ya ulioimbwa katika lugha ya Dholuo .
Albamu yake ya kwanza "Total Balaa" ilitolewa mwaka wa 1999, na ilikuwa imetangulia na magoma katika redio kama "dhako", "Mummy" na "Otonglo Time". Albamu hii ilifuatiwa na ingine "Vita Kwaliti" .
Alikuwa pia ni MC wa kundi la Nairobi City Ensemble, ambalo ndilo lilitoa albamu ya "Kaboum Boum", ilokuwa na mrudio wa wimbo wa "Lunchtime", awali wimbo huo maarufu ulikuwa umeimbwa na mwimbaji wa benga Gabriel Omolo.
Alijulikana kama "kijana mbaya wa muziki wa Kenya " kutokana na idadi ya matukio, kama vile kukosana na watayarishaji wake Bruce Odhiambo na Tedd Yosia. Alitoa wimbo wa mchongoanao "Wape Really?" ukilenga watayarishaji na mapromota.
Katika miaka yake ya baadaye, Poxi Presha alifanya kazi kama mwanaharakati wa kupinga kunakili kazi ya wasanii bila idhini yao.
Poxi Presha alizaliwa mjini Mombasa lakini makao yake yalikuwa mjini Nairobi wakati wa uimbaji yake. Alifariki katika Hospitali ya St Mary's katika Langata, Nairobi tarehe 14 Oktoba 2005 kutokana na kifua kikuu, akiwa na umri wa miaka 34 .
Sun City, Kaskazini Magharibi
Sun City ni hoteli na kasino ya kifahari nchini Afrika Kusini, iliyoko katika Mkoa wa Kaskazini Magharibi wa Afrika Kusini. Mwendo wake ni karibu masaa mawili kwa gari kutoka Johannesburg, karibu na mji wa Rustenburg. Inapakana na Mbuga ya Kitaifa ya Pilanesberg
Sun City ilianzishwa na gwiji wa biashara za hoteli Sol Kerzner kama sehemu ya kundi lake la mali la Sun International. Ilifunguliwa rasmi tarehe 7 Desemba 1979; wakati huo ilikuwa iko katika eneo la bantustan la Bophuthatswana.
Kwa sababu Jimbo la Bophuthatswana lilikuwa limetangazwa kuwa huru na serikali ya ubaguzi wa rangi ya Afrika Kusini (ingawa halikuwa limetambulika na mataifa mengine), liliruhusiwa chini ya sheria ya Afrika Kusini wakati huo kutoa burudani kama kamari na maonyesho ya uchi, ambayo ilikuwa marufuku katika Afrika Kusini. Sababu hizi, vilevile na ukaribu wake kwa maeneo makubwa ya miji mikuu ya Pretoria na Johannesburg, zilihakikisha kuwa Sun City ilikuwa (na ilisalia) hoteli mashuhuri kwa likizo na wikendi. Wanamuziki wengi maarufu kama Queen, Elton John,Linda Ronstadt , Julio Iglesias, The O'Jays, Ray Charles, Boney M.,Black Sabbath, Rod Stewart, Tina Turner, Dionne Warwick, Sarah Brightman, Laura Branigan na Thomas Anders (wa Modern Talking fame) pia walitumbuiza katika 'Sun City Super Bowl', ambayo ina viti 6230. Sun City pia ilikuwa mahala pa kuchezewa mechi za Ndondi za Uzani Mzito katika miaka za 1970 na mwanzo wa miaka ya 1980. Bondia mmoja ni Gerrie Coetzee, ambaye baadaye (1981) ilikuwa bingwa wa dunia wa Heavyweight .
Akizungumza katika miaka ya 1980 na Jani Allan wa "Sunday Times" , Kerzner alielezea mkakati wake; "Unatazama hatari ...Piga hesabu ya hatari, fanya utafiti wa soko ya Kimataifa vyema, tambua ladha, mtindo, hamu na starehe za watu wa Afrika Kusini, lenga kuwapa starehe mzuri kwa bei wanaimudu - halafu tekeleza."
Sun City ikaja ikawa mahali penye utata mwaka wa 1985 wakati mpiga gitaa wa bendi ya E Street Band Steven Van Zandt aliifanya pa muziki wa kundi lake la wanaharakati , Artists United Against Apartheid. Wasanii arobaini na tisa mashuhuri walishirikiana kurekodi wimbo wa "Sun City", ambao waliapa kutotumbuiza katika hoteli hiyo.
Kuongezea, Simple Minds, katika albamu yao "Live in the City of Light" iliyotolewa mwaka wa 1987,walijumuisha wimbo ulioitwa "Love Song - Sun City - Dance to the Music" walikotangaza wao " hawawezi kutumbuiza katika Sun City".
Sun City imeendelea kustawi tangu mara Bophutatswana ilingizwa tena upya katika Afrika Kusini mwaka wa 1994.
Kundi hili lina hoteli nne:
Kwa kuongeza katika hoteli ya nne,sehemu hii inajumuisha vifaa vya kushiriki inayoitwa "The Sun City Vacation Club" ambayo ni maarufu kwa upishi wa kujitegemea upishi. 
Sun City pia ina kozi 18 za kimataifa za mchezo wa golf ,Gary Player Country Club na Lost City Golf Course, zote ambazo zilipangiliwa na Gary Player. Gary Player Country Club ni nyumbani kwa pambano la kifahari la Nedbank Golf Challenge (zamani ikiwa Nedbank Dollar Milioni Golf Challenge), wakati Lost City Golf Course inajulikana kwa mamba 38 wa ukweli katika kipengele cha maji cha shimo la 13 .
Hoteli hii pia ilikuwa mahali pa Mkataba wa Sun City.
Mario Das Neves
Mario Das Neves (amezaliwa 27 Aprili 1951) ni mwanasiasa wa Argentina na ni mwanachama wa Chama cha Justicialista. Yeye ni Gavana wa jimbo la Chubut katika nchi ya Argentina.
Das Neves alizaliwa katika Avellaneda, katika eneo la Gran Buenos Aires na kukulia katika Santa Fe lakini alihamia Chubut akiwa umri wa miaka 20 ili kujaribu kuwa mwanakandanda wa Huracán de Trelew bila mafankio. Alihusika sana katika kikundi cha vijana wa Kiperonisti na ilipofika mwaka wa 1987 alikuwa amepata jukumu muhimu katika utawala wa Trelew akiwa chini ya Nestor Perl.
Katika mwaka wa 1991,Das Neves alikuwa mgombea wa kiti cha meya wa Trelew na kashinda duru ya kwanza lakini akashindwa katika duru ya pili. Mwaka uliofuata, akawa kiongozi wa Chama cha Justicialista katika tawi la Chubut. Alichaguliwa kuwa katika Chemba ya Argentina ya Manaibu akiwakilisha Chubut katika mwaka wa 1995. Alipochaguliwa alianza kampeni kali dhidi ya ufisadi katika operesheni ya forodha katika Buenos Aires na akaongoza tume ya uchunguzi iliyosababisha kushtakiwa kwa watu kadhaa. Yeye alitajwa kuwa naibu bora kabisa katika mwaka wa 1997.
Katika mwaka wa 1999, alichaguliwa tena kama naibu na akawa mwenyekiti wa kwanza wa kamati ya kulinda wateja.
Katika mwaka wa 2001, katika urais mfupi wa Adolfo Rodríguez Saá,Das Neves aliteuliwa kama Waziri wa Forodha na hivyo basi akajiuzulu kutoka Congress. Siku chache baadaye baada ya Eduardo Duhalde kuwa rais, aliendelea kuwa na Das Neves kama Waziri wa Forodha. Hata hivyo,alipingana na Roberto Lavagna na akaanza kutafuta pahali pengine pa kuendeleza kazi yake.
Das Neves aligombea kiti cha gavana wa Chubut katika mwezi wa Novemba 2003 dhidi ya gavana wa wakati huo wa UCR, José Luis Lizurume. Das Neves aliuungwa mkono na Mperonisti mwenzake,Rais mpya Néstor Kirchner. Shindano lake na Lizurume lilikuwa la karibu,Das Neves akishinda kwa 45.6% dhidi ya 41.3%.
Das Neves,hadi sasa ,amemaliza 80% ya kusomea digrii ya somo la sheria. Amemwoa Raquel Di Perna na wana watoto wawili.
Felipe Solá
Felipe Solá (alizaliwa 23 Julai 1950) ni mwanasiasa wa Argentina.Yeye ni mwanachama wa Chama cha Justicialista (wanaoendeleza siasa ya Kiperonisti)na alikuwa gavana wa jimbo la Bueons Aires hadi alipoacha ofisi hiyo katika mwaka wa 2007.
Sola ni mhandisi wa kilimo. Yeye alisoma katika Chuo Kikuu cha Buenos Aires. Yeye ameoa na ana watoto wawili. Yeye ,pia, alikuwa:
Yeye alikuwa Waziri wa Masuala ya Kilimo katika serikali ya Cafiero katika jimbo la Buenos Aires(1987-1989): kisha akawa Katibu wa Kilimo, Mifugo na Uvuvi katika utawala wa rais Carlos Menem hadi mwaka wa 1991, alikuwa naibu wa kitaifa wa jimbo la Buenos Aires. Yeye aliendelea kuhudumia katika Chemba ya Manaibu wa Taifa la Argentina hadi mwaka wa 1993,aliporejea kwenye utawala wa rais.
Tarehe 10 Desemba 1999, yeye akawa makamu wa gavana wa Buenos Aires chini ya Carlos Ruckauf, na akachukua ugavana mnamo tarehe 3 Januari 2002 Ruckauf alipojiuzulu kutoka ugavana ili kuwa Waziri wa Masuala ya Nje.Ruckauf alienda kuwa Waziri katika serikali ya Rais Eduardo Duhalde wakati wa shida za kiuchumi na kijamii za 2001.
Felipo aliacha kuunga mkono Duhalde baada ya Néstor Kirchner kumwacha pia huku akiandaa sera zake na mipango yake kuwa sawa na za serikali ya kitaifa. Aliuunga mkono wagombea waliokuwa pamoja na Néstor Kirchner katika kampeni yake katika uchaguzi wa 2005. Katika mwaka wa 2007, baada ya kuacha ofisi ya ugavana, alikuwa tena naibu wa taifa wa jimbo lake.
Aliporudi Congress,Solá alianza kusogea mbali na uongozi wa Kirchner na kuacha muungano wao wa " Front for Victory". Kabla ya uchaguzi wa Juni 2009, alikuwa akifanya kazi akiungana na Francisco de Narváez na Mauricio Macri ili kuwasilisha muungano wa Waperonisti na chama cha "Republican Proposal"(PRO).
Bendera ya Jibuti
‘’’Bendera ya Taifa la Jiibuti’’’ ina mistari miwili ikatayo kushoto hadi kulia, rangi ya Samawati (juu) na Kijani ikiwa na umbo la Pembe tatu la rangi Nyeupe ikikalia sehemu ya kuinulia, ikiwa na nyota ya sehamu tano ya rangi Nyekundu (ikiashiria sehemu tano Wasomali waishiko katika eneo hilo) katikati. Sehemu hizi tano ni British somaliland (Somalia), Italian Somaliland (Somalia), French Somaliland (Jibuti), Ogaden na Mkoa wa Kaskazini Mashariki (Kenya).
Rangi zilizoyumuwa zinaweza kuashiria Ardhi (Kijani), Bahari na Anga (Samawati) pamoja na Amani Nyeupe. Nyota nyekundu inaashiria umoja.
Bendera hii ilipandishwa mara ya kwanza mnamo 27 Juni 1977 wakati wa Uhuru wa Jibuti.
Bendera ya Taifa ambayo iliundwa wakati wa Uhuru mnamo 1977 ilikuwa ikifanana na bendera ya Ligue Populaire Africaine pour l'Independence (LPAI) ambayo iliiongoza nchi hiyo kupata uhuru. Bendera ya LPAI ilikuwa na umbo la Pembe Tatu jekundu na nyota nyeupe. Kwa bendera ya Taifa, nyota hii iliwekwa kutazama juu badala ya kuegemea upande mmoja. Pia sehemu zote za bendera zilirefushwa kwa usawa.
Rangi ya Samawati ambayo haijakolea inawaashiria watu wa ukoo wa Issa wa Somali na Kijani inawakilisha watu wa Afar. Nyeupe, Kijani na samawati isiyokolea ndizo rangi za LPAI. Nyota nyekundu inaashiria umoja wa taifa lililo na watu wa makabila mbalimbali.
Hoteli Cairo Marriott
Hoteli ya Cairo Marriott ni hoteli kubwa iliyoko kando ya Mto Nile katikati mwa Cairo, Misri. Wakati mmoja jengo hili lilikuwa ikulu iliyojengwa kufuatia amri kutoka kwa mtawala wa Misri katika 1869, hoteli hiiilibadilishwa hadi hoteli ya kisasa Marriott International. Hoteli hii ina vyumba 1,089, na kuifanya moja ya hoteli kubwa katika Mashariki ya Kati.
Vyumba vyenyewe viko katika majumba mawili ya kufanana kila na ghorofa ishirini - Majumba ya Gezira na Zamelek Towers. Katikakati yazo kwenye ardhi bapa ni jumba ikulu ndio kiingilio kikuu cha hoteli, ambayo sasa in\lijengwa ili iwe na maeneo ya makaribisho na ya utawala. Juu ya paa la ikulu ni sehemu maonyesho ya sinema yenye uwazi inayoangaliana na Nile.
Ikulu ya awali ilijengwa na Nile kufuatia amri ya Khedive Ismail. Aliwataka maakitekta wa enzi hizo kuifanya kufanana na ikulu na ikulu nyingine Ufaransa, Versailles, ambapo Empress Eugénie alikuwa akikaa . Kusudi ya ikulu ilikuwa kumkaribisha Empress wa Kifaransa Eugénie ambaye alikuwa amealikwa pamoja na mumewe ,Kaisari wa Ufaransa Napoleon. Tukio la mwaliko huo ilikuwa ufunguzi wa Suez ambao ulikuwa mradi mkubwa wakati huo.
Daniel Rudisha
Daniel Rudisha alikuwa mwanariadha wa Kenya aliyekuwa akishiriki katika mbio za mita 400.
Aliiwakilisha Kenya katika mashindano ya olimpiki ya mwaka 1998 jijini Mexico katika shindano la 4 x 400 kupokezana vijiti ambapo alishinda medali ya fedha akiwa na wanariadha wengine wa timu yake, Hezahiah Nyamau, Naftali Bon na Charles Asati.
Rudisha anaishi Kilgoris nchini Kenya.
Mwana wake wa kiume David Rudisha, ni mwanariadha pia ambaye alishinda katika shindano la mita 800 wakati wa Mashindano ya Dunia ya Riadha ya Chipukizi ya 2006.
Carlos Álvarez
Carlos Alvarez (makamu wa rais)
Carlos Alberto "Chacho" Alvarez (alizaliwa tarehe 26 Desemba 1948 katika Buenos Aires) ni mwanasiasa wa Argentina; yeye alikuwa Makamu wa Rais wa Argentina katika sehemu ya utawala wa Rais Fernando de la Rua, na sasa anaongoza Mercosur Sekretarieti.
Alvarez alimaliza shahada yake ya digrii katika historia katika Chuo Kikuu cha Buenos Aires. Yeye alikuwa mtu wa kuchunguza kazi iliyofanywa na Tume ya Uchumi wa Majimbo ya Seneti ya Taifa kutoka miaka ya 1983 hadi miaka ya 1989. Mwaka uo,wa 1989, alichaguliwa kama Naibu wa Taifa wa Chama cha Justicialista lakini akatoka chama hicho muda mfupi baadaye kwa sababu ya migogoro na Rais Carlos Menem. Akianzisha kikundi kilicho huru kilichoitwa "The Group of the Eight" (kikundi cha Wanane).
Katika mwaka wa 1991,Alvarez alijiunga na kundi la wanasiasa wa vyama mbalimbali za maendeleo, vilevile wanachama wa zamani wa Justicialista, ili kuunda chama cha umoja wa "Frente Grande". Yeye alichaguliwa kuwa mwakilshi katika Congress katika muda wa 1993-1997, na vilevile kuwa mwanachama wa Mkutano wa Katiba uliofanya mabadiliko katika katiba katika mwaka wa 1994, bado akiwa mwanachama wa "Frente Grande".
Katika mwaka wa 1994 alichukua jukumu fulani katika uumbaji wa chama cha FrePaSo. Alikuwa mgombea wa Makamu wa Rais akiwa na mwenzake José Octavio Bordón,aliyegombea urais, wakapata nafasi ya pili katika uchaguzi wa rais wa 1995.
Katika mwaka wa 1997,FrePaSo ilijiunga na muungano wa Unión Civica Radical ili kuumba Muungano wa Kazi,Haki na Elimu(inajulikana sana kama "Alianza"). Alvarez alichaguliwa tena katika kiti cha Naibu wa Taifa katika Chemba ya Manaibu, wakati huu akichaguliwa akiwa chama cha "Alianz" katika mwaka wa 1997. Akawa makamu wa rais katika uchaguzi wa rais wa 1999 kwa Rais Fernando de la Rua, lakini alijiuzulu cheo chake tarehe 6 Oktoba 2000, [1] kutokana na makosa ya uchaguzi wa mawaziri. Yeye alistaafu kutoka maisha ya kujulikana na siasa kwa miaka mitano mpaka kuteuliwa kwa kazi ya Mercosur katika mwezi wa Desemba 2005.
Jiografia ya Jibuti
Jibuti ni nchi yiliyo Mashariki mwa Afrika, ikipakana na Gulf of Aden na Red Sea, katikati ya Eritrea na Somalia.
‘’’Jiografia ya Jibuti’’’ inalingana kwa karibu na ile ya mataifa mengine katika Mashariki ya Afrika
Kilomita 13 za mpaka wa Jibuti zinapakana na Eritrea, huku kukiwa na urefu wa kilomita 337 za mpaka kati ya Jibuti na Ethiopia, na mpaka wa 58km na Somalia
Kwa ujumla ina mpaka wa {506km. Pia ina pwani ya urefu wa 314km. JIbuti inakaa kaika eneo la kufana, ikiwa karibu na leni zenye shughuli nyingi zaidi duniani la meli na pia karibu na mahali pa uchimbaji mafuta nchini Saudi Arabia
Jibuti pia ni ni kituo cha reli katika barabaa ya reli ya Ethiopia Jibuti.
Hali yake ya anga ni ya joto kiasi, na pia haina mvua (Ni jangwa).
Milima iliyopo katikati ya nchi hugawa tambarare za Pwani kutoka plateau. Eneo la chini zaidi ni Ziwa Assal -155m na la juu zaidi ni Moussa Ali 2028m.Hakuna shamba la ukulima, unyunyizaji maji, mimea iliyojimeza huko au msitu. (msitu upo tu katika milima ya Goda, hasa mbuga ya Day Forest). Takribani asilimia 9 ya nchi ni malisho yeliyojimeza (1993 mashariki). Kwa hivyo Jibuti inahesabiwa kuwa sehemu ya nyasi ya Ethiopia, isipokuwa kijisehemu kinachopakana na Red Sea ambacho ni baadhi ya Jangwa la Pwani ya Eritrea amayo inajulikana kuwa njia nzuri ya uhamiaji a ndege ambao wanaweza kuwindwa.
Matukio ya kimaumbile ni pamoja na Matetemeko ya Ardhi, Kiangazi, mawimbi kutoka Bahari ya India ambayo husababisha mafuriko na mvua kubwa. Malighafi ni pamoja na umeme kutoka kwa ardhi (geothermal energy). Eneo hili limekumbwa na uhaba wa maji safi ya kunywa na pia kugeuka kwa eneo hilo kuwa jangwa.
Jibuti ni mwanachama husika katika makubaliano ya Kitaifa kuhusu Kubadilika kwa hali ya anga, ueneaji wa jangwa, viumbe vilivyo hatarini, sheria ya bahari, kulinda kitambaa cha ozone na uharibifu wa mazingira na meli.
Mark Schultz (mwanamuziki)
Mark Schultz (mwanamuziki)
Mark Schultz (alizaliwa 16 Septemba 1970) ni mwimbaji wa muziki ya kisasa ya Kikristo na pia ni mtunzi wa nyimbo. Yeye alikulia katika [[Colby,[[Kansas]] na kufuzu kutoka [[Chuo Kikuu cha Jimbo la Kansas]] na shahada ya digrii katika somo la masoko. Alipokuwa Chuo Kikuu.Mark alikuwa mwanachama wa Lambda Chi Alpha. Alihamia [[Nashville]],Tennessee alipohudumia miaka minane kama kiongozi wa kundi la vijana katika Kanisa la First Presbyterian(PCUSA) hapo [[Nashville]]. Amechaguliwa kuwa mshindani katika tuzo za Dove huku akishinda yake ya kwanza katika Tuzo za Dove za mwaka wa 2006 ambapo CD/DVD yake " Mark Schultz Live: A Night of Stories & Songs" ilishinda tuzo ya Muziki Mrefu katika Video ya Mwaka. Yeye sasa anaishi katika eneo la [[Chapel Hill]], [[North Carolina]].
Marko Schultz na wasanii mahiri ,[[Point of Grace]] walizuru pamoja kwa mara ya kwanza katika ziara ya miji 30 .Ziara hii iliitwa "Come Alive" mnamo Septemba hadi Novemba 2009. Mark Schultz alicheza na kuimba nyimbo mpya kutoka albamu yake ya studio ya tano,"Come Alive", na Point of Grace wataimba nyimbo kutoka albamu yao iliyosifiwa,"How You Live". Mfuatilio kamili wa ziara hii unaweza kupatikana katika kiungo hiki [2].
Hapo 6 Mei 2007, Mark Schultz alianza kuendesha baiskeli kutoka [[California]] hadi [[Maine]] akipanga kusimama njiani na kuimba katika matamasha na kushiriki katika matukio maalum.  Hapo awali,ziara ilipangwa kufikia mwisho katika eneo la [[New Hampshire]], lakini ziara ilimalizika tarehe 8 Julai 2007 katika [[Bangor]], [[Maine]].
Kulingana na Marko Schultz, motisha ya kufanya jambo hilo la kuvuka Amerika kwa baisikeli ilitoka kwa mke wake ,Kate Celauro, alipozuru vituo vya mayatima nchini [[Mexico]]. Katika mwaka wa 2006, wakaenda katika safari pamoja "The James Fund",shirika lisilofanya biashara au shughuli ya kifaida lilioanzishwa na Family Christian Stores. Madhumuni ya safari hii ilikuwa kusaidia wajane na mayatima katika dhiki kupata mahitaji yao. Mark ,aliyekuwa amechukuliwa na familia nyingine akiwa mtoto na hakuishi na wazazi wake waliomzaa,alijihusisha sana katika kazi hii na amejihusisha na msaada kkwa The James Fund.
[[Jamii:Watu walio hai]]
[[Jamii:Wanamuziki wa Kikristo]]
[[Jamii:Waliozaliwa 1970]]
Steve Tilson
Stephen Brian "Steve" Tilson (amezaliwa 27 Julai 1966 mjini Wickford,Uingereza) ni meneja wa kandanda nchin Uingereza na ni mchezaji wa kandanda wa zamani. Hivi sasa yeye anasimamia timu ya Southend United, ambayo hucheza katika Ligi ya Uingereza ya Daraja la Pili.
Tilson alianza kazi yake ya uchezaji na timu ya Witham Town ambayo haikushiriki katika ligi kabla ya kuajiriwa na meneja wa South End wa wakati huo,Danny Webb. Katika miaka ya 1990, Tilson alicheza katika mechi takriban 250 na alicheza katika timu iliyoshinda taji la kupandishwa hadi ligi ya daraja la juu. Walishinda hivi mara mbili mfululizo hapo mwanzoni mwa mwongo wa 1990. Tilson alicheza daima katika timu ya Southend, isipokuwa kwa mpango mfupi wa mkopo na timu ya Brentford, mpaka mwaka wa 1998.1998, alitia saini mkataba na klabu ya Canvey Island, akicheza kama nahodha wa klabu katika miaka yake minne katika klabu hiyo.
Katika mwaka wa 2002,Tilson alirejea Southend,wakati huu ili kuongoza kituo chao kipya walichokiita "Centre of Excellence". Tilson alifanya kazi katika Southend ili kuendeleza vijana mpaka Steve Wignall alipofutwa kazi katika mwezi wa Novemba 2003. Klabu hiyo ilikuwa imepata hatari ya kushushwa hadi ligi ya daraja lachini,Tilson akaajiriwa kama meneja wa muda mfupi na mwenyekiti Ron Martin.Tilson alichukua jukumu lake na akaendesha klabu kutoka hatarini. Katika msimu uo huo,Tilson aliongoza Southend kuingia fainali yake ya kwanza ya taifa katika historia ya klabu huku wakishindwa 2-0 na Blackpool katika fainali ya "Football League Trophy". Katika mwezi wa Machi 2004,Tilson alipewa kazi ya kuwa meneja kamili wa timu hiyo na akakubali.
Katika misimu miwili ilyofuata,Tilson aliendesha Southend kupandishwa mara mbili kutoka Ligi ya League Two hadi kuingia Ligi ya Championship. Southend,pia, ilifika fainali nyingine ya "Football League Trophy" katika mwaka wa 2005 lakini wakshindwa na Wrexham. Mafanikio ya Tilson yalimfanya ahusishwe na kazi katika timu za West Bromwich Albion na Norwich City lakini akaendelea kufanya umeneja wake katika timu ya Southend. Mnamo Novemba 2006, Southend ilipta mafanikio yasiyosahauliwa hasa ushindi dhidi ya mabingwa wa Ligi Kuu,Manchester United katika Shindano la Kombe la League,lakini wakashushwa kutoka ligi ya Championship katika msimu huo.
Tarehe 3 Januari 2009, Tilson aliongoza Southend katika mechi iliyotoka 1-1 katika Shindano la Kombe la FA dhidi ya timu ya Chelsea. Peter Clarke akifunga bao la kusawazisha katika dakika za mwisho ya mechi. Mnamo 28 Oktoba 2009,kufuatia klabu kuwa kutishiwa na utawala na mchezaji Lee Sawyer kurudi Chelsea,Tilson alirudi kuchezea klabu ya Southend katika shindano la Kombe la Assex.
"Sahihi kama ilivyo 1 Novemba 2009"
Vienna Fingers
Vienna Fingers ni aina ya biskuti zilizotayarishwa na Kampuni ya Keebler ,sehemu ya Kellog's. Biskuti hizi huwa zimetayarishwa kwa njia ya safu tatu hasa mbili za nje zalizo ngumu na aina ya siagi ya ladha ya vanila katikati ya hizo mbili za nje. Zikiwa zinafanana sana na kuki za Oreo, biskuti hizi zimechorwa na kuandikwa jina la bidhaa lakini umbo lake ni tofauti hasa kama kidole. Huwa zimepakiwa katika pakiti nyekundu zenye zimeandikwa majina "Vienna Fingers" na rangi nyeupe.
Vienna Fingers ilikuwa mojawapo ya bidhaa zilizouzwa na kampuni ya Sunshine Biscuits. Kuki hizi ziliuzwa kwanza na Sunshine Biscuits katika mwaka wa 1915 na kuwekwa alama maalum kuwa ni biskuti za Sunshine mnamo Novemba 1947. Umaarufu wa biskuti za Vienna Fingers ulitiwa katika kumbukumbu na mtunga hadithi Neil Simon katika mchezo wa kuigiza wa 1965,"The Odd Couple" - iliundwa kama filamu ya kuchekesha ya 1968. Katika mchezo huo wa kuigiza, Oscar Madison anajaribu kumvutia Felix Ungar,aliyekuwa amehuzunika, na vitafunio:"Je,utakula biskuti za vanilla? Au Vienna Fingers? Nina kila kitu. [7]
Mnamo Januari 1985, bidhaa hii ilibadilishwa jina. Katika mkutano wa Taasisi ya Masoko ya Vyakula ya 1994, kuki za aina ya za Hydrox na pia zilizoboreshwa za Vienna Fingers zilitangazwa upya na Sunshine Biscuits.
Mwishoni mwa Agosti katika mwaka wa 1994, Sunshine Biscuits ilichangia kikosi cha wanajeshi wa Marekani kutoka Kituo cha Jeshi cha Fort Eustis zaidi ya Vienna Fingers na kuki za Hydrox 21,000. Kampuni hii ilifanya hivi kufuatia shehena kama hiyo ilyotumiwa kwa wanajeshi katika Vita ya Gulf War na maandishi ya mwanajeshi mmoja kwenye pakiti ya Oreo,"Tafadhali tuma kuki". Katika maneno ya kampuni:" mchango wa kuki zinazopendwa zitawapa wanajeshi ladha ya nyumbani na kufanya muda ambao wako mbali na familia kupendeza kidogo ". Vienna Fingers na kuki za Hydrox zilisafirishwa pamoja na wanajeshi hadi kwenye mpaka wa Rwanda na Zaire uliojaa wakimbizi.
Keebler iliponunua Sunshine Biscuits, iliendeleza biskuti za Vienna Fingers kama bidhaa zake. Wakati wa kununuliwa naKeebler, Vienna Fingers zilikuwa zikileta mauzo ya thamani ya $milioni 50. Baada ya kununuliwa na Keebler,toleo jipya la aina ya ladha ya machungwa machungu la kuki hizo lilitolewa.
The Nation (gazeti)
The Nation ni gazeti la lugha ya Kiingereza nchini Pakistan. Ina chapishwa na Majid Nizami na mwisho na kuhaririwa na Shireen M. Mazari. Mazari alibadilisha Arif Nizami tarehe 7 Septemba , mwaka 2009 ambaye alivutwa kazi na mjomba wake na mhariri mkuu wa Waqt Media Group Majid Nizami.
Mizizi ya The Nation inaenda nyuma mpaka mwaka 1940 wakati nawa-i-Waqt ilianzishwa. Gazetti la kiingereza lilizinduliwa mwisho wa mwaka 1986 na Arif Nizami. The Nation ni Gazetti la kipakistani lililo nujuliwa zaidi duniani. The Nation ina wapinzani wawili huko Karachi, Dawn na The News International.
Pia hutoa makala maalum kila siku, The Nation Plus, ambayo husimamia dunia ya Glamour, SHOWBIZ, burudani, kwa kufanya sanaa, na fasihi, vilevile kama sehemu ya The Nation Young maalum kwa msomaji mdogo, na sehemu maalum kwa wale wanaopenda IT.
Keebler(kampuni)
Keebler(kampuni)
Kampuni ya Keebler ni kampuni ya pili kwa ukubwa ya kuzalisha kuki katika nchi ya Marekani. Ilianzishwa katika mwaka wa 1853, imezalisha baadhi ya vitafunio vingi sana vya kuokwa. Keebler inauza bidhaa kama:
Kaulimbiu ya Keebler ni "Uncommonly Good" ikimaanisha nzuri sana kawa nji isiyoya kawaida. Tom Shutter na Leo Burnett ndio walioandika wimbo wa matangazo ya Keebler unaojulikana sana. [1]
Godfrey Keebler alianza kwa kufungua jumba la kuoka mjini Philadelphia,Pennyslvania katika mwaka wa 1853. Katika mwaka wa 1927,jumba hilo la uokaji na mengine yaliyoundwa na Kampuni ya United Biscuits, ambayo ilikuwa,wakati fulani, na makao yake makuu West Drayton,Middlesex,Uingereza.
Jumba la uokaji la Keebler-Wyl likawa mwokaji rasmi wa kuki za "Girl Scout Cookie" katika mwaka wa 1936, ikawa kampuni ya kwanza ya kibiashara iliyooka biskuti hizo(hapo awali wanaskauti na akina mama ndio waliooka kuki hizo). Ilipofika mwaka wa 1978,kampuni nne zilikuwa zikioka kuki hizi. "Little Brownie Bakers" ndiyo sehemu ya Keebler iliyo na kibali cha kutayarsha kuki hizo.
Katika mwezi wa Machi 2001,Kampuni ya Keebler ilinunuliwa na kampuni ya Kellog. Wakati huo, makao yao makuu yalikuwa mjini Elmhurst,katika eneo la Illinois. [5]
Katuni za "Keebler Elves",wakiongozwa na Ernest J. Keebler au Ernie,wanajulikana sana katika katuni za matangazo. Katuni hizi zilihusishwa katika matangazo mengi ya televisheni katika miaka iliyopita zikionyeshwa zikioka bidhaa mbalimbali. Nembo ya Keebler ya mti inaonyesha katuni hizi.
Kampuni ya Burnett iliunda katuni hizo katika mwaka wa 1968,wakiita jumba la uokaji la katuni hizo:"The Hollow Tree Factory".
JJ Keebler ndiye aliyekuwa katuni mkuu katika mwaka wa 1969. Ernie Keebler akawa katuni mkuu katika mwaka wa 1970. [9] Ernie ana nywele nyeupe,koti ya kijani kibichi,shati nyeupe,tai ya manjano na viatu vikubwa.
Katuni zingine zilikuwa:Fryer Tuck (ambaye alihusishwa na "Munch-ems"), Zoot na JJ (wanaajulikana sana kwa Pizzarias), mama yake Ernie- Ma Keebler,Elmer Keebler,Buckets (ambaye hutupa chokoleti kwenye kuki),Fast Eddie (ambaye hupakia bidhaa ),Sam (muundaji wa siagi ya njugu),Roger (muuzaji wa mapambio),Doc (daktari na mwokaji wa kuki),Zack (msimamizi wa duka ),Flo (mhasibu), Leonardo (msanii), Elwood , Profesa, Edison, Larry na Art.
Nembo ya "The Hollow Tree" ilirudiwa katika viwanda vya Keebler na Kellog katika Columbus,Georgia na Elmhurst,Illinois ambavyo barabara zao ziaitwa 1 Hollow Tree Lane.
Raisin Bran
Raisin Bran
Raisin Bran (au Sultana Bran katika baadhi ya nchi) ni chakula cha aina ya nafaka kinacholiwa kama kiamsha kinywa.Kimepikwa hasa kwa kutumia nafaka,bran na zabibu zilizokaushwa(raisin). kinachotayarishwa na kampuni kadhaa chini ya majina mbalimbali kama :"Kellogg's Raisin Bran, General Mills' Total Raisin Bran",toleo la General Mills linaloitwa "Raisin Nut Bran" na "Kraft Foods' Post Raisin Bran".
"Skinner's Raisin Bran" ni aina ya kwanza ya bidhaa hii iliyofika kwenye soko, ilianza kuuzwa katika soko la Marekani katika mwaka wa 1926 na kampuni ya US Mills,inayojulikana zaidi kama nafaka ya Uncle Sam. Jina hilo la "Raisin Bran" lilikuwa ,wakati mmoja,lilikuwa karibu kushikiliwa kisheria na kampuni moja lakini kesi hii ilizua mgogoro kuhusu bidhaa za aina zozote zilizotayarishwa kwa kutumia nafaka,bran na zabibu zilizokaushwa zilizotaka kutumia jina hilo. Hatimaye, ilionekana kuwa bran na zabibu zilizokaushwa hutumika sana katika utayarishaji wa nafaka na jina hilo lilitumika sana.Hivyo basi likawa huru kutoka sheria zozote za kullifunga kwa kampuni yoyote.
Hivi leo, bidhaa ya aina hii inayojulikana sana ni "Kellog's Raisin Bran", ilianzishwa katika mwaka wa 1942. Bidhaa hii ya Kellog's inajulikana sana kwa kaulimbiu yake ya matangazo: "Vijiko viwili vya zabibu zilizokaushwa za "Kellogg's Raisin Bran" ni vizuri" na pia kwa katuni iliyowakilisha bidhaa hiyo.Katuni hii ilikuwa juu iliyowaka na iliitwa "Sunny" iliyoanzishwa 1966. Kellogg's sasa ina bidhaa mbalimbali za aina iliyoitwa "Raisin Bran Crunch" , iliyohusisha nafaka na asali. Bidhaa hii inajulikana kwa kuwa na vinyuzinyuzi vingi na hushutumiwa kwa kuwa na sukari nyingi sana. Zabibu zilizokaushwa zina asili ya kuwa na sukari nyingi. Aidha, kuzuia kushikana katika upishi,watayarishaji huongeza sukari kwa zabibu hizo: tangu 7 Januari 2010 ,Kellog's huongeza mchuzi wa mahindi wenye sukari nyingi kwa nafaka yake ya "Raisin Bran". Zabibu hizi,ambazo huwa takriban elfu katika kila pakiti, huwa 60% ya uzito wa nafaka hii.
Maana tofauti za Uhuru
Uhuru unaweza kumaanisha:
Uhuru kama jina halisi laweza kumaanisha pia:
Mto Ure
Mto Ure (Humber) ni mto katika Kaskazini Yorkshire, Uingereza. Ni mto kuu wa Wensleydale , ambao ni moja tu maarufu ya Yorkshire Dales sasa unaojulikana baada ya kijiji kuliko mto wake. Jina la zamanila bonde hili lililotoka kwenye mto lilikuwa Yoredale.
Ure wakati mwingine husemekana kuwa tawimto wa Mto Ouse (Humber), lakini mpito huu kwa huonekana kama mabadiliko ya jina , badala ya mwanzo wa mto mpya.
Tawimito n ni pamoja na Mto Swale na Mto Skell.
Jina hili laweza kuwa lilitokana na jina la ardhi yenye rutuba nzuri. . Jina la kwanza kurekodiwa ni Earp, lakini katika 1142 ulirekodiwa kama Jor, hivyo Jervaulx (Jorvale) Abbey. Mwaka wa 1530 ulirekodiwa kama Yeure, na majina badala ni pamoja na Yorebridge na Yoreburgh, lakini katika nyakati za Tudor Leland na Camden uliashiriwa na jina lake la sasa.
Jina la zamani la Ure lilikuwa 'Isara' ambalo lilibadilika kuwa 'Isure', 'Isurium', 'Isis' na hatimaye katika Saxon, 'Ouse'- ambapo kuna uwezekano wa kuelezea mabadiliko ya jina la mto.
Kivutio mashuhuri cha kwanza karibu Ure ni Mbuga wa Wanyama karibu na Hawes; maili chache mashariki ya mto na kupitia katika uzuri wa Maporomoko ya maji ya Aysgarth . Mto huu kisha unapitia Middleham Castle na kisha katika Jervaulx Abbey. Kando na mto ni mji wa soko waMasham ambapo ni nyumbani kwa Theakston Brewery. Vivutio vifuatavyo ni Marmion Tower saa Magharibi Tanfield na Norton Conyers.
Mto huu kisha unapitia masharikiya jiji Ripon la kihistoria ambapo imengwa na mto Skell. Ripon Cathedral ni moja ya nyororo zaidi nchini. Mto huu kisha hupitia Jumba la Newby na makaburi ya zamani yanayojulikana kama Mishale ya shetani. Mto Ure una daraja ya barabara ya magari ya A1 (M) magharibi ya mji wa Boroughbridge.
Mashariki ya Boroughbridge, Mto Ure umeungwa na mto Swale. Maili 6 chini ya mkutano huu, katika Cuddy Shaw karibu na Linton-on-Ouse, mto huu hubadilisha jina lake na kuwa mto Ouse.
Mto Taff
Mto Taff ni mto mkubwa nchini Wales. Huanzia kama mito miwili katika Brecon Beacons - Taf Fechan "(Taff ndogo)" na Taf Fawr "(Taff Kubwa)" - kabla yakuungana na kuunda Taffj kaskazini ya Merthyr Tydfil. Mto huu huwa na samaki kadhaa wa kuhamahama pamoja na Salmoni, trauti wa bahari na eel.
Taf Fawr huanzia chini ya Corn Du, kusini-magharibi ya Pen y Fan na huelekea kusini kupitia hifadhi za  Beacons , Cantref  na Llwyn-on .
Chini ya Cefn Viaduct, Ffrwd Nant huibuka katika ndani ya mtokutokana na korongo nyembaba. Kusini ya Cefn Coed-y-Cymer, Taf Fechan na Taf Fawr huungana katika makutano ambayo hupatia Cefn Coed-y-Cymer jina lake.
Taff huendelea kusini kupitia kituo cha Merthyr Tydfil, ambapo huungana na Nant Morlais katika Abermorlais ufuko wa mashariki . Katika mkondo wa kusini wa Merthyr , NantRhydycar hujiunga.
Kusini mwa Merthyr, Taff huanza huanza kujikunja katika njia yake kati ya Pentrebach na Abercanaid na kupitia Troedyrhiw, Merthyr Vale na Aberfan kuelekea Quakers Yard. Katika Quakers Yard mto hujikunja vikali,kwa kawaida hujiliokana kama "Fiddler's Elbow". Ni hapa kwamba Taff ya tatu , Taff Bargoed hujiunga na mto mkuu.
Katika Abercynon, huungwa na mto Cynon na katika Pontypridd huungwa na mto Rhondda . Kutoka Pontypridd, huelekea kusini, kupitia  kisima cha Taff na Radyr, kabla ya kuwasili kwenye mpaka wa kaskazini wa mji wa Cardiff katika Llandaff.
Katika Cardiff, mkondo wa asili wa mto huu ulibadilishwa katika karne ya 19; kutoka Cardiff Castle sasa hufuata ymkondo ulioundwa na binadamu magharibi ya mkondo wa awali, sasa kupitia mbuga wa Bute  na kando ya Cardiff Arms Park na uwanja wa Taifa wa zamani, sasa uwanja wa Milenia, na ndani ya Cardiff Bay, ambayo sasa imekuwa ziwa bandia kutokana na ujenzi wa kizuwizi mdomo wa mto huu na Mto Ely .Kisha unatiririka katika  Kinywa cha Severn .
Neno "Taffy", hutumika kama jina la mpango na watu kutoka Cardiff na kwa upanuzi kutoka popote katika Wales, na mara kadhaa hudhaniwa kutoka kwenye jina la mto. Hata hivyo, huenda asili ya jina hilo kutoka "Dafydd" (David) ambalo ni jina maarufu la kwanza katika Wales.
Mto Tweed
Mto Tweed ni mrefu na unapitia katika eneo la Mipaka ya Uingereza na Scotland. Huanzia katika Tweedsmuir katika kisima cha Tweed karibu na Clyde. Humwaga maji yake katika eneo hili la mpaka. Upande wake wa chini huwa mpaka kati ya Scotland f na Uingereza kwa karibu na Berwick-upon-Tweed. Mto Tweed ni moja ya mito kuu ya salmoni katika Uingereza.
Miji mikubwa ambayo Tweed hupitia no pamoja na Peebles, Galashiels, Melrose, Kelso, Coldstream na Berwick-upon-Tweed, ambapo hutiririka ndani ya Bahari la Kaskazini,
Bonde la Tweed pia ni eneo la kuvutia sana inapokuja wakati wa kuangalia historia ya uyeyukaji wa barafu katika Uingereza. Sakafu la bonde ambapo mto huu hupitia ni shamba la drumlin la mto wa barafu la paleo ambalo ulitiririka katika eneo hili wakati wa uyeyukaji wa mwisho wa barafu.
Mto Tweed ni mto wa pekee nchini Uingereza ambapo leseni ya shirika la Mazingira haihitajiki.
Tawimito ya Tweed ni pamoja na:
Mto Quaggy
Mto Quaggy (mara nyingi Quaggy mto au tu Quaggy) ni mto wa mijini,ulio na urefu wa kilomita 17 , unapitia kusini-mashariki ya London Borough ya Bromley, Greenwich na Lewisham, unajulikana kama Kyd Brook, katika maeneo yake ya juu . Mto huu huanzia kutoka vyanzo viwili karibu na hospitali ya Farnborough katika Locksbottom na ni tawimto wa Mto Ravensbourne ambao hutiririka ndani ya kituo cha Lewisham katika Lewisham.
Mkondo mrefu wa Kyd Brook unaonekana katika Hawkwood, eneo la mashamba na katikaa Chislehurst na linamilikiwa na kusimamiwa na National Trust, lakini wazi kwa umma bila malipo. Kutoka huko mto huu unapita kaskazini kupitia Sundridge Park Golf Course kisha kuvuka "Chinbrook ängar" kati Chinbrook na Grove Park, kisha kupitia sehemu za nje za Kati Mottingham Park ndani ya Sutcliffe Park na mwisho wa Eltham. Mto huu halafu huelekea magharibi kupitia kusini Blackheath kisha Kidbrooke na hatimaye kupitia Lee na hifadhi yake Bustani ya Manor ndani ya Lewisham ambapo unajiunga na Mto Ravensbourne karibu na kituo cha Lewisham .
Kama sehemu ya vyanzo katika eneo la Ravensbourne, mto huadhimishwa daima chini ya ukaguzi na Shirika la Mazingira , ambalo hupatiana maonyo ya mafuriko maonyo wakati husika.
Katika miaka ya 1960 Mto Quaggy ndani ya mkondo wa Chinbrook na mbuga nyingine iliundiwa mtaro wa simiti ulio lainiili kuzuia mafuriko. Katika mkondo wa Chinbrook mto huu ulifungwa kwa fensi za chuma .Hii iligawanyisha mbuga mara mbili ambapo eneo kubwa la mbuga hii iko mashariki ya mto . Katika mwanzoni wa miaka ya 2000mtaro huu wa simiti na vizuizi vilibomolewa na kupa mto huo umbo lake la asili ; hii ilikuwa kuhamasisha mimea na wanyama pori kurudi katika eneo hili ili kupendeza zaidi na kuvutia umma. Kuna madaraja kadhaaa ya mguu yaliyojengwa kwa mbao juu ya mto huu, yaliyochukua nafasi ya simiti na vizuizi. Mabadiliko haya yalikamilika tarehe 1 Oktoba 2002 kwa gharama ya £ 1.1million. Tangu marejesho mikunjo ya Chinbrook imeshinda Bendera ya kijani alkatika miaka miwili iliyofuatana. Muda mfupi baada ya mabadiliko kukamilika Quaggy ilipata mabadiliko sawa kuelekea chini ndani ya Mbuga wa Sutcliffe , maili moja na nusu ya kaskazini.
Jina hili limekuwepo kwa muda mrefu kabisa wakati; kumbukumbu inaweza kupatikana katika kazi mbalimbali mawazo ya Uingereza katika karne ya 19 na 20, kwa mfano katika Edith Nesbit "The New Treasure Seekers." Pengine asili ya jina ni kutoka maneno kutoka quagmire na quaggy; lakini sasa limekuwa jina sahihi kinyume na kivumishi au nauni ya kawaida.j
Mto huu umeulikana kwa majina mengine. Leo hii Kyd Brook inaashiria mto huu katika maeneo yake ya juu katika Chislehurst na Farnborough. Mahali Kidbrooke ilichukuwa jina lake kutokana na mto lakini iko katika upande wa chini, lakini kuna tawimito miwili hapa yaitwayo Kati Kid Brook na chini Kid Brook. Mahali Chinbrook imetokana na ""Chin Brook"" ambalo lilikuwa jina lingine la mto Quaggy katika eneo hilo katika upindukaji hadi karne ya ishirini.
Mto Quaggy Wenyewe ni tawimto wa Mto Ravensbourne ambao huelekea hadi ndani ya mto Thames. Quaggy pia ina tawimito. Nayo ni:
Mto Leam
Mto Leam au Mto Leame ni mto mdogo nchini Uingereza unaopita mashariki na kusini mwa Warwickshire unaoishia katika mto Avon. Ni mto mfupi ambao una urefu usiozidi kilomita 50. Mji wa Leamington Spa huwa juu yake uliopokea jina lake kutoka kwa mto huu.
Mto Leam huanza karibu na kijiji cha Hellidon katika Northamptonshire upande wa kaskazini ya kundi la vilima ambavyo ni tengamaji kati ya beseni za Mto Thames na Mto Severn. Chanzo cha Leam iko chini ya kilomita 1 kutoka chanzo cha Mto Cherwell ambao ni tawimto la Thames.
Maili mbili kutoka chanzo chake, Mto Leam hupita chini ya barabara kuu ya A425 kutoka Daventry hadi Southam. Kutoka hapa hadi kijiji cha Braunston huwa mpaka kati ya Northamptonshire na Warwickshire. Katika Braunston, mto huu umevukiwa na daraja unaobeba mfereji wa Grand Union.
Magharibi ya Braunston, Mto Leam hufunguka katika bonde pana na sawa na kutiririka katika mashamba kupitia kijiji kidogo cha Grandborough ambapo kulikuwa na mashine ya kusaga iliyoendeshwa na nguvu ya maji.
Mto huu hupita kaskazini ya Hamlet ya Kites Hardwick katika barabara ya A426 ambapo kuna skeli ya kupima kimo cha maji na kituo cha ondoa maji kwa matumizi ya kibinadamu.
Kutoka hapa, bonde la mto huwa nyembamba baada ya kupitia vijiji vya Leamington Hastings na Birdingbury. Katika Marton mto huu huwa na daraja ya barabara ya A423. Hadi miaka ya 1990 daraja la kale lilizamishwa katika maji mara kwa mara wakati wa majira ya mvua. Daraja hili lililojengwa katika enzi za kati linabaki kando na magari yanapita daraja jipya lililo juu zaidi.
Kuna mashine za kusaga kwa maji tena kwenye vijiji vya Eathorpe na Hunningham. Baada ya Hunningham, mto huu hupitia Offchurch inayokumbukwa kama nyumbani kwa mfalme Offa of Mercia.
Baada ya Offchurch, Mto Leam huingia nje ya mji wa Leamington Spa kando ya mfereji wa Grand Union - hata hivyo, mtaro huu umefuata mto huu katika vituo mbalimbali kutoka Braunston.
Baada ya kupita pampu ya maji katikati mwa Leamington Spa, Mto Leam hutiririka maili mbili zaidi hadi kujiunga na Mto Avon kati ya Warwick na Leamington.
Vijimito vidogo kadhaa vinaingia katika mto Leam.
Love Don't Cost a Thing
"Love Don't Cost a Thing" ni single kiongozi kutoka kwa albamu ya Jennifer Lopez inayoitwa "J.Lo" (2001). Ilikuwa namba 3 kwenye chati ya "Billboard Hot 100", kando ya kuwa namba 1 nchini Uingereza. Lopez aliimba nyimbo hii kwa mara ya kwanza kwenye sherehe za MTV Europe Music Awards 2000 mnamo Novemba 2000, mjini Stockholm, Sweden.
Video ya wimbo hii inaanza pale Lopez anaongea na mpenzi wake kwa simu; akimwambia Lopez kuwa hatoweza kuja. Kisha, anamuuliza Lopez ikiwa amepata bangili aliyomletea, na Lopez anamjibu kuwa angefurahia ikiwa yeye angekuja, badala ya kumnunulia bangili, kisha Lopez akakata simu kwa hasira. Kisha, Lopez anatoka kwa jumba aliyokuwemo, na kuingia kwenye gari na akaelekea baharini. Alipofika, alivua miwani na koti lake na kutoa barua iliyoandikwa: "Natamani ungelikuwa nami". Lopez anaendelea kuimba kando ya bahari na mwishowe, anatoa fulana aliyovaa na kufinika matiti yake kwa mikono yake.
Video hii ilipigiwa kura kwenye sherehe za 2001 MTV Video Music Awards: Best Female Video na Best Dance Video.
Nchini Marekani, "Love Don't Cost a Thing" ilikuwa kwenye chati ya "Billboard Hot 100" namba 46, mnamo 9 Desemba 2000. Wiki tatu baadaye, single hii ilikuwa kwenye top 20, na kisha ikapanda kutoka namba 10 hadi 4, mnamo 27 Januari 2001. "Love Don't Cost a Thing" ilibaki kwa namba 3 kwa muda ya wiki mbili mfululizo.
Nchini Asia, wimbo hii ilikaa kwenye chati ya "MTV Asia Hitlist" kwa muda ya wiki saba.
On the 6
On the 6 ni albamu ya kwanza kutoka kwa mwimbaji-mwandishi Jennifer Lopez, iliyotolewa nchini Marekani mnamo 1 Juni 1999. Ilkuwa namba 8 kwenye chati ya "Billboard 200" mnamo 19 Juni 1999, ikipata mauzo ya nakala 112,000 kwenye wiki ya kwanza. Ilibaki kwenye top 20 kwa muda wa wiki kumi na moja na kwenye chati kwa muda wa wiki hamsini na tatu. imeuza nakala milioni saba kote duniani, na kutoa singles tano, ikiwemo "If You Had My Love" iliyokuwa namba 1 kwenye chati ya "Billboard Hot 100". Jina la albamu hii inatokana na barabara ya 6 mjini New York ambayo Lopez alikuwa akitembea kutoka nyumbani kwake hadi kazini kila siku.
American Music Awards
Grammy Awards
Latin Grammy Awards
Billboard Music Awards
Brit Awards
Billboard Latin Music Awards -
Nickelodeon's Kid's Choice Awards
Soul Train Music Awards
MTV Video Music Awards
Teen Choice Awards
ALMA Awards
J.Lo
J.Lo ni albamu ya pili kutoka kwa mwimbaji Jennifer Lopez, iliyotolewa mnamo Januari 2001. Albamu hii ilikuwa namba 1 kwenye chati ya "Billboard 200" ikiuza nakala 272,000 kwenye wiki yake ya kwanza. Ilibaki kwenye top 20 kwa muda wa wiki sita, baada ya kutoka kwa single ya "Love Don't Cost a Thing", ilikuwa namba tatu kwenye chati ya "Billboard Hot 100". Albamu hii ndiyo iliyopata mafanikio sana hadi leo, kwani iliuza nakala milioni 8.
Daytime Friends
Daytime Friends ni jina la albamu ya tatu ya [Kenny Rogers]]' ambapo albamu hii ilitengenezwa katika studio ya United Artists Records, iliyotoka dunia nzima mwaka 1977. ilikuwa ni albamu yake ya pili katika mafanikio kufuatia ile ya mwaka 1976. (Albamu yake ya kwanza iliyoitwa "Love Lifted Me" ilipata mafanikio ya wastani na albamu yake yenye jina lake mwenyewe "Kenny Rogers" ndiyo iliyofanikiwa kufika namba moja ya katika chati ya muziki wa kantri ya Marekani na kufanikiwa pia kufanya vizuri katika nchi mbalimbali
Albamu hii ilitoa nyimbo 10 bora ambazo zilifika katika nafasi ya kwanza katika chati ya nyimbo za na wimbo wa "Sweet Music Man" ambao aliutengeza mwenyewe ukifika katika nafasi ya #9. Wimbo wa "Sweet Music Man" baadae ulikuja kuimbwa na wanamuziki wengine kama vile Dolly Parton. Wimbo mwingine wa "Am I Too Late?", ambao pia upo katika albamu hii ambao Kenny mwenyewe anasema wimbo huo ni moja kati ya nyimbo anazozipenda
Albamu hii inahusiana na hadithi mbalimbali kitu ambacho kimemfanya Kenny Rogers kuwa maarufu. Katika wimbo wa I'll Just Write My Music and Sing My Songs" ikiashiria mwanamuziki ambaye ana mafanikio na anaishi maisha mazuri lakini hana furaha wala mapenzi katika maisha. Pia kuna nyimb mbalimbali za mapenzi zinahusu mafanikio mbalimbali furaha na mahusiano kama vile "My World Begins and Ends With You" na nyingine zikiwa zinahusu masuala uamnifu na kusema ukweli kama vile
"Lying Again"
Albamu hii ilifika nafasi ya #2 katika chati ya muziki ya kantri na pia ulikuwa wimbo wa bora wa pop, lakini aliendelea kusindikizwa na nyimbo zilizotangulia na zilizokuwa na mafanikio zaidi, hususani katika albamu ya "Kenny Rogers" na kutoka kwa kifurushi cha Kenny Rogers cha "Ten Years Of Gold". Hata hivyo albamu hii ilifanya vizuri pamoja na zile albamu tatu ambazo zote zilifakiwa kufika katika nafasi ya tatu katika chati ya "Billboard" katika nyimbo zalizoongoza kwa mauzo katika wiki moja, rekodi ambayo bado haijafikiwa hadi sasa. Mwaka 2007, miaka 30 baada ya kutoka kwa albamu hiyo, albamu hii iliweza kupatikana kwa njia ya wavuti kwa mara ya kwanza.
Wimbo unaobeba jinala albamu hii, wakati mwingine ikiitwa "Daytime Friends (Night-time Lovers)" wimbo huu umesharudiwa mara na wanamuziki mbambali kama vile kundi la nchini Ireland la Westlife.
Paulo Ahyi
Paulo Ahyi (1930 - 4 Januari 2010 alikuwa msanii wa Togo, mchongaji mawe, mchoraji, muundaji wa ndani na mwandishi. Ahyi asifiwa kwa kubuni bendera ya Togo. 
Ahyi alikuwa anajulikana kwa sanamu yake makubwa ya nje. pamoja na mchango wake wa Independence Monument huko Lome, Togo, ambayo huadhimisha uhuru wa nchi kutoka ufaransa. Sanamu nyingine za Ahyi zinaweza kupatikana katika majengo na bustani kote Togo, vilevile vatikano, Senegal, Benin, Ivory Coast, Nigeria na Korea ya Kusini. 
Yeye pia alitengenezaa vipande vyake kutumia vifaa vingi ikiwemo mapambo, Pottery, ceramik na tapestries. Yeye pia ni interior designer ambaye aliumba vitu kaya na vipande vya sanaa vile vile.
Paulo Ahyi alizaliwa mwaka 1930 huko Togo, ambayo ilikuwa inajulikana kama French Togoland wakati huo. Alifuzu kutoka école nationale supérieure des beaux-Arts huko Paris mwaka 1959 na kurejea Togo. Aliunda bendera ya Togo wakati alipokuwa akifanya kazi nyingine ya kisasa.
vipande vya sanaa wamekuwa visas katika Umoja wa mataifa mjini New York City, vilevile Kanada, Korea ya Kusini, Afrika Magharibi, Italia, Japan, na Paris, Ufaransa. 
Ni mwandishi wa vitabu kadhaa, mengi yakilenga sanaa na raia wa Togo, pamoja na ""Togo, mon cœur saigne"" na ""La réflexion sur l'art et la utamaduni"."
Ahyi alipokea tuzo mengi, heshima na kujulikana katika kazi zake. Mwaka wa 1961, alipewa Médaille d'Or des Métiers d'Sanaa mjini Paris. Ahyi mara alifanywa Afisa wa Ordre du Mono ya Togo mwaka wa 1970. Yeye alifanywa kama Kamanda wa Ordre des Palmes Académiques mwaka 1985 na Afisa wa Ordre des Arts et des Lettres, pia mwaka wa 1985. 
Ahyi aliteuliwa kama msanii wa amani na UNESCO katika sherehe iliyofanyika mjini Paris tarehe 10 Septemba 2009. Mkurugenzi Mkuu wa UNESCO wa awali, Koichiro Matsuura alimtuza Ahyi kwa "mchango kwa uendelezaji wa roho ya UNESCO kupitia shughuli zake za kisanii." Soprano wa kikorea Sumi Jo, Cameroon mwanamuziki wa Cameroon Manu Dibango, wa Pwanamuziki wa kifilipino Madrigal na jenuari mwanamuziki wa Brazili Gilberto Gil, pia walikuwa Wasanii kwa ajili ya amani wakati huo huo kama Ahyi.
Paulo Ahyi alikufa tarehe 4 Januari 2010, huko Lome, Togo, akiwa na umri wa miaka 80. Irina Bokova, mkurugenzi mkuu wa UNESCO, aliita kifo cha Ahyi, "hasara kubwa kwa Togo na Afrika, na pia kwa UNESCO, ambayo ilikuwa ime yeye kama mmoja wa mawakili wake kwa amani na mshikamano wa kijamii."